Netta Barzilai

D'Netta Barzilai (op Hebräesch: נטע ברזילי), och just als Netta (נטע) bekannt, gebuer den 22. Januar 1993 zu Hod haScharon, ass eng israeelesch Sängerin, Loop-Musekerinhttp://jewish.ru/ru/events/israel/185522/https://eurovision.tv/story/israel-netta-2018-first-rehearsal-backstage-wrap, Aktivistin fir Body positivityhttps://e.walla.co.il/item/3134497 a Feministinhttp://tvmag.lefigaro.fr/programme-tv/eurovision-2018-netta-le-phenomene-venu-d-israel_9d27906e-26a4-11e8-9778-e43ec7d4ebb3/. Si ass d'Gewënnerin vum Eurovision Song Contest 2018https://ria.ru/culture/20180513/1520443148.html.

 Liewen 
D'Netta Barzilai staamt aus Hod HaSharon, enger Stad nërdlech vun Tel Aviv. Als Kand huet si véier Joer laang an Nigeria gelieft. No engem Nachal-Fräiwëllegejoer huet si hire Militärdéngscht an der Militärmusek vun der israeelescher Marinn geleescht. Duerno huet si an der Rimon School of Music zu Tel Aviv Elektromusek studéiertUlrich Gutmair: Israelische Sängerin Netta: Den ESC der Likes schon gewonnen. taz.de (opgeruff dem 17. Mee 2018)Benjamin Hammer: Eurovision Song Contest: Die Favoritin kommt aus Israel. Bayerischer Rundfunk (opgeruff dem 17. Mee 2018).

 Musikalesch Karriär
Virun hirem Erfolleg bei der ESC-Virentscheedung 2018 huet d'Netta als DJ a Sängerin op Hochzäitsfeiere geschafft. Doriwwer eraus huet si Gesangsunterrecht gehalen an den Improvisatiounschouer The Experiment gegrënnt.

2016 huet si d'Haaptroll an der Theaterproduktioun Running on the Sea gespillt, zesumme mat der Theaterprofessesch Ruth Kanner an der Komponistin Avshalom Ariel, déi doriwwer eraus eng vun hire Backgroundsängerinne beim Eurovision Song Contest 2018 war. Am Joer 2017 krut d'Netta eng weider Haaptroll am Noam Inbar sengem A-Capella-Stéck The Book of Challenges, dat en Deel vum Singing in the Squares-Projet vum Tel Aviv Musée war. Weiderhin ass d'Netta Solistin am erfollegräiche Show-Grupp "Gaberband", dee souwuel an Israel wéi och am Ausland optrëtt a Loopworkshops fir jonk Museker a Schoulen offréiertNetta Barzilai aus Israel - Wer ist die "Toy"-Sängerin?, miss.at (opgeruff um 17. Mee 2018).

 Eurovision Song Contest 2018 
Den 13. Februar 2018 huet d'Netta Barzilai an der 5. Saison vun der Museksshow HaKokhav haBa ("Den nächste Star vun der Eurovision), der israeelescher Originalversioun vun der Emissioun Rising Star, gewonnen. Well déi Show och d'Virentscheedung fir den ESC ass, huet d'Netta Israel bei der Editioun vun 2018 zu Lissabon vertruedenNetta Barzilai ist Israels Rising Star und gewinnt "Hakochav Haba L'Eurovizion". An der éischter Halleffinall an der Altice Arena zu Lissabon sinn 19 Sänger a Bands géinteneen ugetrueden. Dobäi gouf d'Netta iwwer Televoting an d'Finall gewielt. Nieft dem Bäitrag aus Zypern (Eleni Foureira, Fuego) gouf der Israeelin hiert Lidd "Toy" als grousse Favorit an de Wettbüroe gehandeltErstes Halbfinalle mit zwei Favoritinnen. Westdeutsche Zeitung (opgeruff um 17. Mee 2018). Op der Videoplattform YouTube gouf den ESC-Museksvideo Toy iwwer 45,5 Millioune Mol opgeruff (Stand: 18. Mee 2018).

An der ESC-Finall den 12. Mee 2018 krut d'Netta Barzilai déi drëttmeescht Jury- an déi meescht Spectateurspunkten. Mat am Ganze 529 Punkten huet si de Concours virun Zypern an Éisterräich gewonnen.

Um Spaweck

Kategorie:Fraerechtlerinnen
Kategorie:Gebuer 1993
Kategorie:Gewënner vum Eurovision Song Contest
Kategorie:Israeelesch Museker
Kategorie:Israeelesch Sänger
Kategorie:Participantë fir Israel beim Eurovision Song Contest
Kategorie:Participantë beim Eurovision Song Contest 2018